גרויה שעירה

גרויה שעירה (שם מדעי: Grewia villosa, שם עממי באנגלית: Mallow raisin) היא צמח בר ממשפחת הטליתיים, מדברי ומוגן, נדיר ונמצא בסכנת הכחדה בישראל. גרויה שעירה היא ערך טבע מוגן על פי חוק בישראל.

השיח מצוי סמוך לצומת מצוקי דרגות, שם הוא צומח במפנה מזרחי במצוק בו מי תהום גבוהים. באתר זה נמצאים גם צמחים סודניים נדירים אחרים כדוגמת חלביב רותמי, מורינגה רותמית, אבוטילון קהה ועוד. פרחי הגרויה ערוכים בקבוצות של 3–10 השוכנים בחיקי עלים. צבע הפרחים בתחילת הפריחה צהוב שהופך אחר-כך לחוםֹ–אדום.

מין זה גדל בעבר בשטח בו הוקמה ההתנחלות מצפה שלם. כשהוקם, נלקחו זרעים וייחורים של מין נדיר זה, וכיום הצמח נמצא בשימוש גנני בשמורת עין גדי.

פרטים אלו נמצאים בקצה גבול התפוצה הצפוני של המין. מרכז תפוצתו באפריקה, והוא מצוי בקניה ובדרום אפריקה.

קישורים חיצוניים

 גרויה שעירה, מיון, מתוך אתר הגנים הבוטניים בירושלים

הערות שוליים

חלמיתיים
צמחי בר בסכנת הכחדה בישראל
ערכי טבע מוגנים בישראל: צמחים
פרחים אדומים בארץ ישראל
דרום אפריקה: צומח